KANPUR: एक्ट्रेस यामी गौतम जो हाल ही में सर्बिया से अपनी फिल्म यूआरआई के फर्स्ट शेड्यूल को खत्म करके लौटी हैं, आते ही श्री नारायण सिंह की फिल्म बत्ती गुल मीटर चालू की शूटिंग में बिजी हो गईं। यामी और श्रद्धा की बढ़ रही दोस्ती यामी इस फिल्म के लिए मुंबई में श्रद्धा कपूर और शाहिद कपूर के साथ शूटिंग कर रही हैं। इंटरेस्टिंग खबर है ये है कि यामी और श्रद्धा के बीच की दोस्ती दिन पर दिन गहरी होती जा रही है। और इस दोस्ती की वजह कुछ और नहीं बल्कि मीठा खाना है। श्रद्धा की जलेबियां दरअसल यामी जो बेसिकली नॉर्थ इंडिया से हैं, मीठे की शौकीन हैं और चाहे कुछ भी हो जाए, वो अपनी पसंदीदा मिठाई खाने का कोई भी मौका नहीं छोड़तीं। इसलिए, बत्ती गुल मीटर चालू की शूटिंग के वक्त हर संडे को श्रद्धा सेट पर उनके लिए जलेबी लेकर आती हैं। जब श्रद्धा को यामी के जलेबी के लिए प्रेम के बारे में पता चला तो वह अपनी को-एक्ट्रेस के लिए कुछ ज्यादा ही जलेबियां लेकर आने लगीं।